Regeringens udligningsreform er kuldsejlet, og det betyder at borgerne i Frederikshavn, Rebild, Thisted og Morsø kommuner alligevel ikke får ekstra millioner.

Til gengæld skal slipper Mariagerfjord og Aalborg Kommuner så også for at at betale til de mindrebemidlede kommuner. Det ligger fast, efter at Venstre og De Konservative onsdag forlod forhandlingerne om en udligningsreform, der skulle fordele 400 ekstra millioner kroner mellem de danske kommuner. I Frederikshavn Kommune skyder borgmester Lars Møller skylden på de konservative borgmestre i Nordsjælland. - Jeg synes, det er ærgerligt, nu var der lige tegn på, at der var retfærdighed til, vi stod til at skulle have 22 millioner kroner, men jeg kan forstå i forligskredsen, der vil de konservative ikke være med, siger borgmester Lars Møller (Venstre), Frederikshavn.